3. การประกอบธุรกิจแต่ละสายผลิตภัณฑ์

3.1 ลักษณะผลิตภัณฑ์หรือบริการ

  ลักษณะผลิตภัณฑ์ของบริษัทสามารถแบ่งออกเป็น 3 สายงานหลักได้แก่
  งานด้านวิศวกรรมระบบไฟฟ้าและเครื่องกล งานด้านวิศวกรรมก่อสร้างทั่วไป
  งานวิศวกรรมก่อสร้างสาธารณูปโภคพื้นฐานและงานวิศวกรรมสิ่งแวดล้อม
  และงานด้านวิศวกรรมในอุตสาหกรรมปิโตรเคมีและพลังงาน
  โดยมีรายละเอียดของการให้บริการแต่ละสายงานดังนี้

1)  งานด้านวิศวกรรมระบบไฟฟ้าและเครื่องกล (Electrical & Mechanical
    Engineering)

    เป็นการให้บริการติดตั้งระบบสาธารณูปโภคหลักต่างๆ เช่น ระบบไฟฟ้า ระบบประปา
    ระบบสุขาภิบาล รวมถึงระบบป้องกันอัคคีภัยและดับเพลิง ระบบปรับอากาศและระบายอากาศ
    สำหรับอาคารสูงทั่วไป โรงงานอุตสาหกรรม เช่น โรงแรม โรงพยาบาล
    คอนโดมิเนียมที่พักอาศัย สำนักงาน ห้างสรรพสินค้า โรงงานอุตสาหกรรม เป็นต้น
    โดยมีรายละเอียดดังนี้

    ก) ระบบงานไฟฟ้า (Electrical System)

    บริษัทมีศักยภาพในการให้บริการติดตั้งระบบงานไฟฟ้าที่หลากหลาย ครบวงจร
    และครอบคลุมความต้องการของลูกค้า ซึ่งการให้บริการในการติดตั้งงานไฟฟ้าประกอบไปด้วย

    -   การติดตั้งระบบไฟฟ้า

    -   การติดตั้งระบบการเตือนและระบบการป้องกันอัคคีภัย (Fire alarm system)

    -   การติดตั้งระบบเสียง

    -   การติดตั้งระบบการสื่อสารและโทรคมนาคม

    -   การติดตั้งระบบสายสัญญาณต่างๆ (MATV)

    -   การติดตั้งระบบการรักษาความปลอดภัย (CCTV)

    -   การติดตั้งระบบการป้องกันฟ้าผ่าและสายล่อฟ้า (Lighting Protection)

    -   การติดตั้งระบบอาคารอัจฉริยะ หรือระบบการควบคุมการทำงานโดยอัตโนมัติ เช่น
        การควบคุมอุณหภูมิ แสงสว่าง ฯลฯ (BAS : Building Automation System)

        ข) ระบบประปาและระบบสุขาภิบาล (Plumbing and Sanitary System)

        การให้บริการติดตั้งระบบประปาและระบบสุขาภิบาลของบริษัทครอบคลุมถึงงานออกแบบและติดตั้งระบบบำบัดน้ำเสียในอาคารที่อยู่อาศัย
        สำนักงาน และโรงงานอุตสาหกรรม ซึ่งรายละเอียดการให้บริการประกอบไปด้วย

    -   การติดตั้งระบบทำน้ำร้อน น้ำเย็นและน้ำดื่ม

    -   การติดตั้งระบบดับเพลิง

    -   การติดตั้งระบบระบายน้ำทิ้ง

    -   การติดตั้งระบบบำบัดน้ำเสีย

    -   การติดตั้งระบบรางน้ำฝน

    -   การติดตั้งระบบสุขาภิบาล

        ค) ระบบปรับอากาศและระบายอากาศ (Air Conditioning System)

        การให้บริการในระบบปรับอากาศและระบายอากาศของบริษัท มีรายละเอียดดังนี้

    -   การติดตั้งระบบทำความเย็นภายในอาคารและโรงงาน

    -   การติดตั้งระบบเครื่องปรับอากาศ

    -   การติดตั้งระบบการกระจายอากาศของเครื่องปรับอากาศ

    -   การติดตั้งระบบเดินท่อแอร์ขนาดใหญ่

    -   การติดตั้งระบบควบคุมอุณหภูมิ

    -   การติดตั้งระบบดักควันและระบบกรองอากาศ

  2) งานด้านวิศวกรรมก่อสร้างทั่วไป งานวิศวกรรมก่อสร้างสาธารณูปโภคพื้นฐาน
  และงานด้านวิศวกรรมสิ่งแวดล้อม (General Construction, Infrastructure
  Construction and Environmental Engineering)

  2.1) งานด้านวิศวกรรมก่อสร้างทั่วไป (General Construction)

  เป็นการให้บริการด้านรับเหมาก่อสร้างอาคารสูงทั่วไปและงานก่อสร้างโรงงานอุตสาหกรรม
  ซึ่งมีรายละเอียดดังนี้

  2.1.1 งานรับเหมาก่อสร้างอาคาร (Building Construction)

  เป็นการดำเนินการก่อสร้างอาคารครบวงจร โดยบริการของบริษัทครอบคลุมตั้งแต่ การออกแบบ
  จนถึงการก่อสร้าง ในอดีตที่ผ่านมา บริษัทมีประสบการณ์ในการก่อสร้างทั้ง อาคารพาณิชย์
  ศูนย์กีฬา อาคารอยู่อาศัย สถาบันการศึกษา สิ่งอำนวยความสะดวกในโรงงานอุตสาหกรรม
  และโครงการบ้านที่อยู่อาศัย

  2..1.2) งานก่อสร้างโรงงานอุตสาหกรรม (Industrial Construction)

  เป็นการก่อสร้างโรงงานอุตสาหกรรมในลักษณะของงานรับเหมาเบ็ดเสร็จ (Turn-key
  projects) โดยบริษัทให้บริการตั้งแต่การทำงานออกแบบ การก่อสร้าง
  รวมไปถึงการวางระบบต่างๆ ที่จำเป็นต่อการใช้งานในโรงงาน เช่น ระบบสุขาภิบาล
  ระบบไฟฟ้า โดยในอดีตที่ผ่านมา บริษัทมีผลงานในการดำเนินการก่อสร้างโรงงานประเภท
  โรงงานเคมี โรงงานโพลีเอสเตอร์ และอื่นๆ เป็นต้น

  2.2) งานด้านวิศวกรรมก่อสร้างสาธารณูปโภคพื้นฐาน (Infrastructure Construction)

  เป็นการให้บริการก่อสร้างสาธารณูปโภคพื้นฐานเพื่อเชื่อมต่อเส้นทางการคมนาคมขนส่งในรูปแบบต่างๆ
  เพื่อเป็นการอำนวยความสะดวกในการคมนาคมขนส่งและเพื่อประโยชน์ใช้สอยด้านอื่นๆ เช่น
  การก่อสร้างถนน ทางด่วน การก่อสร้างสะพาน ทั้งสะพานข้ามทางแยกและสะพานข้ามแม่น้ำ
  การก่อสร้างทางยกระดับ การก่อสร้างท่าเทียบเรือ การก่อสร้างเขื่อน
  รวมทั้งการก่อสร้างระบบขนส่งมวลชนระบบราง อันได้แก่ รถไฟ รถไฟฟ้า

  ปัจจุบันบริษัทยังไม่มีผลงานจากการดำเนินงานในสายงานการก่อสร้างสาธารณูปโภค
  แต่กำลังอยู่ในระหว่างการเตรียมความพร้อมและเสริมสร้างศักยภาพในการดำเนินงานในสายงานนี้
  เพื่อรองรับการขยายขอบเขตการดำเนินงานของบริษัทในอนาคตอันใกล้นี้
  โดยการเข้าร่วมเป็นพันธมิตรกับบริษัทรับเหมาก่อสร้างที่มีความชำนาญในงานด้านวิศวกรรมก่อสร้างสาธารณูปโภคพื้นฐานทั้งบริษัทในประเทศและบริษัทต่างประเทศ
  เพื่อเข้าร่วมประมูลโครงการต่อไปในอนาคต

  2.3) งานด้านวิศวกรรมสิ่งแวดล้อม (Environmental Engineering)

  เป็นสายงานที่กำลังอยู่ในระหว่างการจัดตั้งขึ้นเพื่อทดแทนการดำเนินงานในด้านวิศวกรรมสิ่งแวดล้อม
  ของ บริษัท ไฮโดรท็ค จำกัด ซึ่งเคยเป็นบริษัทย่อยของบริษัท แต่ได้ขายออกไปเมื่อวันที่ 29
  ธันวาคม 2546 โดยลักษณะการดำเนินงานในสายงานนี้
  จะมีทั้งการดำเนินงานด้านวิศวกรรมสิ่งแวดล้อมและการดำเนินงานด้านวิศวกรรมไฟฟ้าและเครื่องกล
  แต่จะมุ่งเน้นวัตถุประสงค์ของสิ่งปลูกสร้างไปที่การอนุรักษ์สิ่งแวดล้อม
  ตัวอย่างการดำเนินงานทางด้านวิศวกรรมสิ่งแวดล้อม ได้แก่ การก่อสร้างโรงงานกำจัดขยะ
  โรงงานบำบัดน้ำเสียโรงงานกำจัดขยะมลพิษ

  3) งานด้านวิศวกรรมในอุตสาหกรรมปิโตรเคมีและพลังงาน (Petrochemical
  Engineering)

  เป็นสายงานที่กำลังอยู่ในระหว่างการจัดตั้งเพื่อดำเนินงานในด้านวิศวกรรมในอุตสาหกรรมปิโตรเคมีและพลังงาน
  โดยลักษณะการดำเนินงานในสายงานนี้จะเป็นการให้บริการด้านวิศวกรรมก่อสร้างและทางด้านวิศวกรรมไฟฟ้าและเครื่องกล
  โดยมุ่งเน้นไปที่การให้บริการแก่ลูกค้าที่ประกอบธุรกิจในอุตสาหกรรมปิโตรเคมี เช่น
  การสร้างโรงงานผลิตเม็ดพลาสติก การก่อสร้างโรงกลั่นน้ำมัน โรงแยกก๊าซ โรงผลิตไฟฟ้า
  รวมไปถึงการก่อสร้างสิ่งปลูกสร้างในอุตสาหกรรมเคมีและอุตสาหกรรมหนักทั่วไป
  ซึ่งการก่อสร้างสิ่งปลูกสร้างในลักษณะนี้ต้องใช้เทคโนโลยีชั้นสูงในการก่อสร้าง
  โดยเฉพาะระบบการรักษาและตรวจสอบความปลอดภัย รวมถึงระบบการควบคุมคุณภาพ

3.2 การตลาดและภาวะการแข่งขัน

  3.2.1 กลยุทธ์ในการแข่งขัน

  ก) กลยุทธ์การตลาดและการแข่งขัน

  บริษัทมีนโยบายในการที่จะพยายามเพิ่มงานจากภาครัฐและภาคเอกชนที่มีศักยภาพเพิ่มขีดความสามารถในการทำงานก่อสร้างให้สูงมากขึ้น
  และเพิ่มงานก่อสร้างให้มากขึ้นด้วย ดังนั้นบริษัทจึงวางกลยุทธ์การตลาดและการแข่งขันไว้ดังนี้

  1. บริษัทรับเหมาก่อสร้างครบวงจร

  บริษัท อีเอ็มซี จำกัด (มหาชน)
  เป็นบริษัทรับเหมาก่อสร้างครบวงจรและมีความพร้อมในการเข้าประมูลทั้งในภาครัฐบาลและเอกชน
  ส่งผลดีต่อการประกอบธุรกิจทั้งทางด้านการตลาด ประสิทธิภาพการดำเนินงาน
  เป็นผู้เชี่ยวชาญงานเฉพาะด้าน ความสามารถประหยัดต้นทุนและค่าใช้จ่าย
  ซึ่งทำให้สามารถการเข้าประมูลงานขนาดใหญ่หรืองานรับเหมาเบ็ดเสร็จ (Turnkey)
  และสามารถแข่งขันกับบริษัทก่อสร้างอื่นๆ ได้

  2. เน้นงานก่อสร้างภาครัฐ

  บริษัท มีนโยบายเน้นการก่อสร้างภาครัฐบาล
  เพื่อลดความเสี่ยงในเรื่องการรับชำระเงินโดยเฉพาะอย่างยิ่งในงานด้านวิศวกรรมก่อสร้างทั่วไป
  งานด้านวิศวกรรมสิ่งแวดล้อมและ งานด้านวิศวกรรมสาธารณูปโภคพื้นฐาน

  3. คุณภาพ ประสิทธิภาพ ตรงตามเวลา

  นโยบายหลักในการดำเนินงานของบริษัท คือ เน้นการดำเนินงานเพื่อให้ได้ผลงานที่มีคุณภาพ
  มีความปลอดภัย การปฏิบัติงานของพนักงานเป็นไปอย่างมีประสิทธิภาพและแล้วเสร็จทันตามกำหนด

  4. พันธมิตรทางการค้า

  พันธมิตรทางการค้าเป็นปัจจัยสำคัญในการแข่งขันกับบริษัทรับเหมาก่อสร้างขนาดใหญ่ทั้งในประเทศและต่างประเทศ
  บริษัทจึงได้ร่วมกับบริษัทพันธมิตรขนาดใหญ่ทั้งในประเทศและต่างประเทศในการเข้าประมูลงานขนาดใหญ่
  ทั้งนี้เพื่อจะได้รับการถ่ายทอดความรู้ความชำนาญ เทคโนโลยีที่ทันสมัย
  รวมถึงระบบการบริหารโครงการขนาดใหญ่
  ซึ่งทำให้บริษัทมีศักยภาพและประสบการณ์เพียงพอในการเข้าประมูลโครงการขนาดใหญ่ได้

  5. การได้รับความเชื่อถือและไว้วางใจจากลูกค้า

  จากผลงานที่มีคุณภาพในอดีต
  บริษัทได้รับความเชื่อถือและไว้วางใจจากลูกค้าทั้งภาครัฐบาลและเอกชน
  ทำให้ได้รับการยอมรับในการเข้าประมูลงานใหม่ทั้งจากลูกค้ารายเดิม ลูกค้ารายใหม่
  และลูกค้าใหม่ที่ได้รับการแนะนำจากลูกค้ารายเดิม

  6. ผู้บริหารที่มีประสบการณ์

  นอกเหนือจากความสามารถในการบริหารแล้ว
  ผู้บริหารของบริษัทมีความรู้ประสบการณ์การทำงานภาคปฏิบัติในงานวิศวกรรม
  และมีการนำเทคโนโลยีที่ทันสมัยมาใช้หรือการเปลี่ยนแปลงทางวิศวกรรมอื่น ๆ

  ข) นโยบายการกำหนดราคาของบริษัท อีเอ็มซี จำกัด (มหาชน)

  บริษัทมีนโยบายการกำหนดราคาโดยอิงกับราคาตลาด หรือเป็นราคาต้นทุนวัตถุดิบ ค่าจ้างแรงงาน
  ค่าใช้จ่ายในการผลิต บวกกำไรขั้นต้น ที่บริษัทสามารถดำเนินการได้โดยไม่ขาดทุน

  3.2.2 ลักษณะกลุ่มลูกค้าเป้าหมาย

  กลุ่มลูกค้าเป้าหมายของบริษัทสามารถแบ่งได้เป็น 2 กลุ่ม คือ
  ลูกค้าที่เป็นหน่วยงานของภาครัฐบาลและรัฐวิสาหกิจ และลูกค้าที่เป็นภาคเอกชน
  ซึ่งโดยปกติการกำหนดสัดส่วนรายได้ที่แน่นอนระหว่างลูกค้า 2 กลุ่มนี้ทำได้ยาก
  เนื่องจากรูปแบบของธุรกิจประเภทนี้จะมีลักษณะงานเป็นรายโครงการ
  มีการเปิดประมูลงานในช่วงเวลาที่ไม่แน่นอน กล่าวคือ
  ประเภทลูกค้าของบริษัทในขณะใดขณะหนึ่งจะขึ้นอยู่กับรูปแบบงานในแต่ละโครงการและช่วงเวลาที่เปิดประมูล

  ในระหว่างปี 2545 - 2546 รายได้จากลูกค้าภาคเอกชน คิดเป็นร้อยละ 80 – 87
  ของรายได้ทั้งหมด ในขณะที่รายได้จากลูกค้าภาครัฐบาลและรัฐวิสาหกิจมีเพียงร้อยละ 13 -20
  ของรายได้ทั้งหมด ในช่วงเวลาเดียวกัน ทั้งนี้เนื่องจากในช่วงเวลาดังกล่าว
  อุตสาหกรรมการก่อสร้างของภาคเอกชนมีอัตราการขยายตัวสูง

  ในปี 2547 สัดส่วนรายได้จากลูกค้าภาคเอกชนต่อรายได้จากลูกค้าภาครัฐบาลและรัฐวิสาหกิจ
  เท่ากับร้อยละ 40 ต่อ 60 โดยประมาณ
  เนื่องจากภาครัฐบาลมีโครงการขนาดใหญ่หลายโครงการและบริษัทสามารถประมูลงานได้ เช่น
  งานกิจกรรมครัวการบินไทย งานไปรษณียภัณฑ์การบินไทย ของบริษัท การบินไทย จำกัด
  (มหาชน)

  3.2.3 การจำหน่ายและช่องทางการจัดจำหน่าย

  ธุรกิจรับเหมาก่อสร้างเป็นธุรกิจที่ผู้ประกอบการต้องเข้าหาลูกค้าโดยตรงเป็นส่วนใหญ่
  โดยบริษัทได้จัดตั้ง แผนกพัฒนาธุรกิจ (Business Development : BD)
  เพื่อติดตามข่าวสารในการเปิดประมูลงานก่อสร้างและงานวิศวกรรมไฟฟ้าและเครื่องกลของทั้งภาครัฐและภาคเอกชน
  และเพื่อเป็นการลดความเสี่ยงจากการแข่งขันในการประมูลงาน
  บริษัทได้มุ่งเน้นเรื่องการสร้างความพอใจให้กับลูกค้า ทั้งในเรื่องของคุณภาพงานที่ได้มาตรฐาน
  ตรงกับความต้องการของลูกค้า การตรงต่อเวลาในการส่งมอบงาน
  เพื่อเป็นการสร้างความสัมพันธ์ที่ดีกับลูกค้า ซึ่งเมื่อลูกค้ามีโครงการใหม่
  ก็อาจจะเลือกบริษัทให้ทำงานโดยตรง โดยไม่ต้องผ่านขั้นตอนการประมูลงานแข่งขันกับบริษัทอื่น
  จึงทำให้บริษัทมีลูกค้าทั้งลูกค้าเดิมและลูกค้าใหม่ ซึ่งในปี 2547
  บริษัทมีสัดส่วนจำนวนลูกค้าเดิมต่อลูกค้าใหม่เท่ากับ ร้อยละ 44 ต่อ 56 และถ้าคิดจากรายได้ในปี
  2547 บริษัทมีรายได้จากลูกค้าเดิมต่อรายได้จากลูกค้าใหม่เท่ากับ ร้อยละ 77 ต่อ 23

  ในระหว่างปี 2545 – 2547 หากจำแนกตามลักษณะของการรับงาน
  บริษัทมีสัดส่วนรายได้ในฐานะผู้รับเหมาโดยตรง (Main Contractor) ประมาณร้อยละ 80 –
  95 ของรายได้จากการให้บริการทั้งหมด ในขณะที่รายได้ในฐานะผู้รับเหมาช่วง (Sub
  Contractor) คิดเป็นเพียงร้อยละ 15 – 20 ของรายได้จากการให้บริการทั้งหมด

  ตารางสรุปสัดส่วนรายได้โดยจำแนกตามวิธีการรับงาน

หน่วย : พันบาท

+--------------------+---------+-----+---------+-----+---------+-----+
|                    | 2545    |     | 2546    |     | 2547    |     |
+====================+=========+=====+=========+=====+=========+=====+
|                    | มูลค่า    | ร้อ  | มูลค่า    | ร้อ  | มูลค่า    | ร้อ  |
|                    |         | ยละ |         | ยละ |         | ยละ |
+--------------------+---------+-----+---------+-----+---------+-----+
| ภาคเอกชน           |         |     |         |     |         |     |
+--------------------+---------+-----+---------+-----+---------+-----+
|   -                | 173,332 | 78  | 359,757 | 80  | 561,552 | 36  |
|   ผู้รับเหมางานโดยตรง |         | .82 |         | .12 |         | .73 |
+--------------------+---------+-----+---------+-----+---------+-----+
|   - ผู้รับเหมาช่วง     | 19,167  | 8   | 5,629   | 1   | 65,910  | 4   |
|                    |         | .71 |         | .25 |         | .31 |
+--------------------+---------+-----+---------+-----+---------+-----+
| รวมภาคเอกชน        | 192,499 | 87  | 365,386 | 81  | 627,462 | 41  |
|                    |         | .53 |         | .37 |         | .04 |
+--------------------+---------+-----+---------+-----+---------+-----+
| ภ                  |         |     |         |     |         |     |
| าครัฐบาลและรัฐวิสาหกิจ |         |     |         |     |         |     |
+--------------------+---------+-----+---------+-----+---------+-----+
|   -                | 1,489   | 0   | 70,163  | 15  | 888,447 | 58  |
|   ผู้รับเหมางานโดยตรง |         | .68 |         | .62 |         | .11 |
+--------------------+---------+-----+---------+-----+---------+-----+
|   - ผู้รับเหมาช่วง     | 24,500  | 11  | 12,792  | 2   | 12,374  | 0   |
|                    |         | .14 |         | .85 |         | .81 |
+--------------------+---------+-----+---------+-----+---------+-----+
| รวมภ               | 25,989  | 11  | 82,955  | 18  | 900,821 | 58  |
| าครัฐบาลและรัฐวิสาหกิจ |         | .82 |         | .47 |         | .92 |
+--------------------+---------+-----+---------+-----+---------+-----+
| รายได้อื่น            | 1,430   | 0   | 714     | 0   | 681     | 0   |
|                    |         | .65 |         | .16 |         | .04 |
+--------------------+---------+-----+---------+-----+---------+-----+
| รวม                | 219,918 | 100 | 449,055 | 100 | 1,      | 100 |
|                    |         | .00 |         | .00 | 528,964 | .00 |
+--------------------+---------+-----+---------+-----+---------+-----+

  3.2.4 ภาวะอุตสาหกรรมและการแข่งขัน

  ภาวะและแนวโน้มของอุตสาหกรรม

  ภาวะอุตสาหกรรมการรับเหมาก่อสร้างทั่วไป และงานด้านวิศวกรรมไฟฟ้าและเครื่องกล
  จะเปลี่ยนแปลงเคลื่อนไหวไปในทิศทางเดียวกันกับการขยายตัวของภาคอุตสาหกรรมการก่อสร้างภายในประเทศ
  โดยภาคอุตสาหกรรมการก่อสร้างจะเปลี่ยนแปลงเคลื่อนไหวไปในทิศทางเดียวกันกับอัตราการเติบโตของผลิตภัณฑ์มวลรวมประชาชาติ
  (Gross Domestic Products: GDP)
  ซึ่งถ้าพิจารณาตามประเภทของการลงทุนจะพบว่าการลงทุนในอุตสาหกรรมการก่อสร้างจากภาครัฐและการลงทุนในอุตสาหกรรมการก่อสร้างจากภาคเอกชนโดยทั่วไปจะมีการเปลี่ยนแปลงไปในทิศทางตรงข้ามกัน
  กล่าวคือ ในขณะที่ระบบเศรษฐกิจอยู่ในช่วงขยายตัว
  การลงทุนในภาคการก่อสร้างของภาคเอกชนจะมีสูง
  ในขณะที่ภาครัฐจะลดการลงทุนในภาคการก่อสร้างลงเพื่อชะลอความร้อนแรงของระบบเศรษฐกิจ
  เพื่อไม่ให้ระดับราคา (เงินเฟ้อ)
  อยู่ในระดับที่สูงจนเป็นอันตรายต่อเสถียรภาพของระบบเศรษฐกิจของประเทศโดยรวม
  ในทางตรงข้าม ในขณะที่ระบบเศรษฐกิจอยู่ในช่วงชะลอตัวหรืออยู่ในภาวะถดถอย
  การลงทุนในภาคการก่อสร้างของภาคเอกชนจะมีต่ำ
  ดังนั้นภาครัฐจึงต้องเข้ามากระตุ้นระบบเศรษฐกิจ ผ่านการลงทุนในภาคการก่อสร้าง

  []

  []

  ในอดีตที่ผ่านมา
  ภาวะเศรษฐกิจของประเทศไทยเริ่มชะลอตัวภายหลังจากการเกิดวิกฤตเศรษฐกิจเมื่อปี 2540
  โดยอัตราการเติบโตของผลิตภัณฑ์มวลรวมประชาชาติได้ปรับตัวลดลงอย่างต่อเนื่องในช่วงเวลาระหว่างปี
  2539 - 2541 โดยลดลงจากร้อยละ 10.15 ในปี 2539 เป็น ร้อยละ 2.65 ในปี 2540 และ
  ลดต่ำลงจนติดลบร้อยละ 2.24 ในปี 2541 เช่นเดียวกับมูลค่าการก่อสร้างในช่วงเวลาเดียวกัน
  โดยมูลค่าการก่อสร้างมีการปรับตัวลดลงจาก 341,518 ล้านบาท ในปี 2539 เป็น 271,824
  ล้านบาท ในปี 2540 และลดลงเหลือ 178,680 ล้านบาท ในปี 2541
  หรือคิดเป็นอัตราการขยายตัวลดลงเฉลี่ยต่อปีร้อยละ 19.42

  อัตราการเติบโตของผลิตภัณฑ์มวลรวมประชาชาติเพิ่มขึ้นจากร้อยละ 0.23 ในปี 2542 เป็น
  ร้อยละ 8.89 ในปี 2546 คิดเป็นอัตราการเพิ่มขึ้นเฉลี่ยปีละ 107.75
  ในส่วนของอัตราการขยายตัวของมูลค่าการก่อสร้างก็เพิ่มขึ้นจาก 166,253 ในปี 2542 เป็น
  175,586 ในปี 2546 หรือคิดเป็นอัตราการเพิ่มขึ้นเฉลี่ยต่อปีร้อยละ 1.10
  อันเป็นผลมาจากการใช้นโยบายกระตุ้นเศรษฐกิจของรัฐบาลผ่านทางภาคอุตสาหกรรมการก่อสร้างและภาคอุตสาหกรรมอสังหาริมทรัพย์
  และถ้าพิจารณาจากพื้นที่ที่ได้รับการอนุญาตก่อสร้างระหว่างปี 2542 – 2546 จะพบว่า
  การก่อสร้างเพื่อที่อยู่อาศัยมีอัตราการขยายตัวสูงขึ้นมากที่สุด โดยมีอัตราการขยายตัวเฉลี่ยร้อยละ
  28.25 ต่อปี ในขณะที่การก่อสร้างเพื่อการอุตสาหกรรมและอื่นๆ
  และการก่อสร้างเชิงพาณิชย์มีอัตราการขยายตัวรองลงมาตามลำดับ
  โดยมีอัตราการขยายตัวเฉลี่ยต่อปีร้อยละ 21.11 และ ร้อยละ 10.33
  ต่อปีตามลำดับในช่วงเวลาเดียวกัน

  มูลค่าของอุตสาหกรรมการก่อสร้างมาจากการลงทุนของภาครัฐประมาณร้อยละ 60 - 70
  ของมูลค่าการก่อสร้างรวมทั้งหมด ส่วนที่เหลือประมาณร้อยละ 30 - 40
  เป็นการลงทุนที่มาจากภาคเอกชน
  ทั้งนี้เนื่องจากการใช้นโยบายกระตุ้นภาคการก่อสร้างของภาครัฐ
  และคาดว่าการลงทุนของภาครัฐก็ยังคงจะเป็นปัจจัยหลักที่จะผลักดันการเติบโตของอุตสาหกรรมการก่อสร้างในอนาคต
  ซึ่งเป็นผลมาจากโครงการลงทุนของภาครัฐที่จะเริ่มดำเนินการในอนาคตและโครงการต่อเนื่องที่อยู่ในระหว่างการดำเนินงานโดยเฉพาะการลงทุนในภาคการคมนาคมขนส่งที่ยังจะคงเป็นแรงผลักดันที่สำคัญในภาคการก่อสร้างของภาครัฐ
  โดยงบประมาณก่อสร้างของกระทรวงคมนาคม คิดเป็นร้อยละ 47 - 66
  ของงบประมาณก่อสร้างทั้งหมดของภาครัฐ ระหว่างปีงบประมาณ 2548 - 2550

  ภาพรวมงบประมาณการก่อสร้างภาครัฐระหว่างปีงบประมาณ 2548 - 2550

(หน่วย : ล้านบาท)

  -------------------------------------------------------------------------
       กระทรวง/ หน่วยงาน                 2548        2549        2550
  ---- -------------------------------- ----------- ----------- -----------
  1    กระทรวงคมนาคม                    55,330      35,854      25,526

  2    กระทรวงเกษตรและสหกรณ์             25,187      5,019       4,438

  3    กระทรวงศึกษาธิการ                  8,186       4,992       1,801

  4    กระทรวงมหาดไทย                   7,418       -           -

  5    รัฐวิสาหกิจ                         6,332       4,743       2,283

  6    กระทรวงทรัพยากรธรรมชาติฯ           5,938       2,533       2,321

  7    กระทรวงกลาโหม                    2,173       491         302

  8    กระทรวงยุติธรรม                    1,281       1,440       66

  9    หน่วยงานอิสระ                      924         1,102       413

  10   กระทรวงสาธารณสุข                  651         753         449

  11   ไม่สังกัดกระทรวง                    592         92          36

  12   กระทรวงพลังงาน                    540         336         -

  13   กระทรวงการคลัง                    523         392         152

  14   กระทรวงวิทยาศาสตร์                 506         1,041       -

  15   กระทรวงท่องเที่ยว                   416         -           -

  16   กระทรวงวัฒนธรรม                   407         51          -

  17   กระทรวงต่างประเทศ                 206         -           634

  18   กระทรวงอุตสาหกรรม                 159         4           -

  19   กระทรวงพัฒนาสังคม                  46          468         0

  20   สำนักนายกรัฐมนตรี                   30          60          60

  21   กระทรวงแรงงาน                    9           -           -

  22   กระทรวงเทคโนโลยี                  16          -           -

  23   กระทรวงพาณิชย์                     1           -           -

       รวม                              116,871     59,371      38,481
  -------------------------------------------------------------------------

  ที่มา : สมาคมอุตสาหกรรมก่อสร้างไทย ในพระบรมราชูภัมภ์

  นอกจากนี้ปีงบประมาณ 2548 ยังเป็นการเริ่มต้นโครงการขนาดใหญ่ (Mega Project)
  ของภาครัฐ เช่น โครงการทางพิเศษสายสมุทรสาคร – แหลมผักเบี้ย – ชะอำ
  โครงการทางหลวงสายบางปะอิน – นครสวรรค์
  รวมไปถึงโครงการก่อสร้างระบบการขนส่งมวลชนแบบรางในกรุงเทพและเขตปริมณฑล
  ทั้งโครงการรถไฟฟ้าส่วนต่อขยาย และโครงการรถไฟฟ้าสายใหม่ ส่วนที่เหลือ 3 โครงการ
  ได้แก่โครงการรถไฟฟ้าสายสีน้ำเงิน ช่วงหัวลำโพง – บางแค และช่วงบางซื่อ – ท่าพระ
  โครงการรถไฟฟ้าสายสีส้ม ช่วงบางกะปิ – บางบำหรุ และโครงการรถไฟฟ้าสายสีม่วง
  ช่วงบางซื่อ – ราษฎร์บูรณะ

  ตัวอย่างโครงการก่อสร้างที่จะเริ่มต้นงานในปีงบประมาณ 2548

  (หน่วย : ล้านบาท)

+-------------------------+-------------+------+------+------+-------+
| โครงการ                 | หน่วยงาน     | 2548 | 2549 | 2550 | ร     |
|                         |             |      |      |      | วมมูลค |
|                         |             |      |      |      | ่าการก |
|                         |             |      |      |      | ่อสร้าง |
+=========================+=============+======+======+======+=======+
| ทางพิเศษส                | กรมทางหลวง  | 6    | 6    | 9    | 2     |
| ายสมุทรสาคร-แหลมผักเบี้ย-อ. |             | ,400 | ,400 | ,600 | 2,400 |
| ชะอำ (สะพานในทะเล)      |             |      |      |      |       |
+-------------------------+-------------+------+------+------+-------+
| ทางพิเศษสาย อ.           | กรมทางหลวง  | 1    | 2    | 2    | 7,000 |
| บางปะอิน-นครสวรรค์        |             | ,400 | ,800 | ,800 |       |
+-------------------------+-------------+------+------+------+-------+
| ทางคู่ในเส้นทางรถไ         | การรถไฟ     | 1    | 2    | 1    | 5,235 |
| ฟสายชายฝั่งทะเลตะวันออกตอน |             | ,047 | ,607 | ,581 |       |
| ฉ                       |             |      |      |      |       |
| ะเชิงเทรา-ศรีราชา-แหลมฉบัง |             |      |      |      |       |
+-------------------------+-------------+------+------+------+-------+
| ทางยกระดับถนนสุวินทวงศ์     | ก           | 280  | 1    | -    | 1,400 |
|                         | รุงเทพมหานคร |      | ,120 |      |       |
+-------------------------+-------------+------+------+------+-------+
| ทางล                    | ก           | 216  | 650  | 216  | 1,082 |
| อดถนนตากสินกับถนนรัชดาภิเษก | รุงเทพมหานคร |      |      |      |       |
+-------------------------+-------------+------+------+------+-------+
| ทางลอดถนน               | ก           | 176  | 528  | 176  | 880   |
| จรัญสนิทวงศ์กับถนนบรมราชชนนี | รุงเทพมหานคร |      |      |      |       |
+-------------------------+-------------+------+------+------+-------+
| ถนนพุทธมณฑลสาย 2         | ก           | 192  | 488  | 120  | 800   |
| จากถนนเพชรเก            | รุงเทพมหานคร |      |      |      |       |
| ษมถึงถนนเลียบทางรถไฟสายใต้ |             |      |      |      |       |
+-------------------------+-------------+------+------+------+-------+
| อาคารที่ทำการสำนักงาน      | สำนักงานคณะ  | 120  | 245  | 235  | 600   |
| ป.ป.ช.                  |             |      |      |      |       |
|                         | กรร         |      |      |      |       |
|                         | มการป้องกันแล |      |      |      |       |
|                         | ะปราบปรามกา |      |      |      |       |
|                         | รทุจริตแห่งชาติ |      |      |      |       |
+-------------------------+-------------+------+------+------+-------+

  ที่มา : สมาคมอุตสาหกรรมก่อสร้างไทย ในพระบรมราชูปภัมภ์

  รายละเอียดโครงการขนส่งมวลชนระบบรางในกรุงเทพและเขตปริมณฑลที่จะดำเนินการระหว่างปี
  2547 - 2552

  --- --------------------------------------------- ----------------------
      โครงการ                                       มูลค่า (ล้านบาท)

  1   สายสีเขียวอ่อน (พรานนก – สมุทรปราการ)             54,090

  2   สายสีเขียวเข้ม (ศูนย์ตากสิน – สะพานใหม่)             32,882

  3   สายสีน้ำเงิน (วงแหวน – บางแค)                    65,895

  4   สายสีม่วง (บางใหญ่ – ราษฎร์บูรณะ)                  94,585

  5   สายสีส้ม (บางกะปิ – บางบำหรุ)                     73,268

  6   สายสีแดง แนวเหนือถึงใต้ (รังสิต – มหาชัย)            71,847

  7   สายสีแดง แนวตะวันออกถึงตะวันตก (สุวรรณภูมิ – ตลิ่งชัน)  54,111

      รวม                                           446,678
  --- --------------------------------------------- ----------------------

  ที่มา : ข้อมุลจากบริษัท

  ภาวะการแข่งขัน

  ในช่วงที่ผ่านมางานก่อสร้างทั่วไปและงานวิศวกรรมไฟฟ้าและเครื่องกลเพิ่มขึ้นอย่างต่อเนื่องตามการขยายตัวของภาวะเศรษฐกิจของประเทศ
  โดยมีโครงการการก่อสร้างขนาดใหญ่ของภาครัฐบาลเป็นปัจจัยหลักในการผลักดันให้มีการเติบโต
  ในส่วนของผู้ประกอบการนั้น
  ผู้ประกอบการที่เคยประสบปัญหาขาดสภาพคล่องช่วงวิกฤตเศรษฐกิจตั้งแต่ปี 2542
  ก็เริ่มฟื้นตัวกลับเข้ามารับงานใหม่ได้อีกครั้ง
  ประกอบกับการเข้ามาแข่งขันของผู้ประกอบการจากต่างประเทศ
  ทำให้ปัจจุบันอุตสาหกรรมงานก่อสร้างทั่วไปและงานวิศวกรรมไฟฟ้าและเครื่องกลอยู่ในภาวะที่มีการแข่งขันสูง

  อย่างไรก็ตาม
  ผู้ประกอบการที่จะสามารถแข่งขันและสร้างข้อได้เปรียบเหนือคู่แข่งได้ในอุตสาหกรรมนี้จะต้องมีความสามารถและประสบการณ์ในการทำงาน
  มีเงินทุนหมุนเวียนและสภาพคล่องสูง มีอำนาจในการเจรจา ต่อรองกับผู้จำหน่ายวัตถุดิบ
  และมีความยืดหยุ่นในการรับงาน ทั้งงานขนาดใหญ่ ขนาดกลางและขนาดเล็ก
  ทั้งงานภาครัฐบาลและรัฐวิสาหกิจและงานภาคเอกชน ซึ่งบริษัทมีคุณสมบัติดังที่กล่าวมาข้างต้น

  นอกจากนี้ ในปัจจุบันมีโครงการการก่อสร้างขนาดใหญ่เกิดขึ้นเป็นจำนวนมาก
  โดยเฉพาะโครงการของภาครัฐบาล ทำให้รูปแบบของการเข้าประมูลงานเปลี่ยนไป
  จากเดิมซึ่งจะเป็นการเข้าไปประมูลงานแบบเดี่ยว
  เปลี่ยนเป็นการเข้าร่วมเป็นพันธมิตรกันในลักษณะของกิจการร่วมค้า (Joint Venture หรือ
  Consortium) เนื่องจากโครงการมีขนาดใหญ่และรายละเอียดของลักษณะงาน
  รวมถึงมูลค่าโครงการที่สูงเกินกว่าที่ผู้ประกอบการรายใดรายหนึ่งจะรับได้ทั้งหมด
  รูปแบบของบริษัทที่เข้าร่วมเป็นพันธมิตรกัน
  ส่วนใหญ่จะเป็นการเข้าร่วมเป็นพันธมิตรกันของผู้ประกอบการที่มีความถนัดในการทำงานในส่วนของตน
  เช่น บริษัทก่อสร้าง บริษัทวิศวกรรมไฟฟ้า
  และบริษัทที่มีความชำนาญพิเศษในด้านเครื่องจักรและอุปกรณ์ในโครงการนั้นๆ
  เมื่อได้รับงานก็จะแบ่งงานกันทำตามความถนัดของแต่ละผู้ประกอบการ
  หรืออาจจะเป็นการเข้าร่วมเป็นพันธมิตรกันของผู้ประกอบการที่มีความถนัดในงานลักษณะเดียวกัน
  เช่น เป็นการร่วมมือกันของผู้ประกอบการที่มีความถนัดในการทำงานก่อสร้างทั่วไป
  เมื่อได้รับงานก็จะแบ่งพื้นที่การทำงานกันอย่างชัดเจน

  ลักษณะของผู้ประกอบการ

  1. ผู้ประกอบการในอุตสาหกรรมงานวิศวกรรมไฟฟ้าและเครื่องกล

  1.1 ผู้ประกอบการขนาดใหญ่และขนาดกลาง
  เป็นผู้ประกอบการที่มีประสบการณ์ในการดำเนินงานในสายงานวิศวกรรมไฟฟ้าและเครื่องกลมายาวนาน
  มีผลงานเป็นที่ยอมรับอย่างกว้างขวาง
  ส่วนใหญ่จะเป็นผู้เข้าร่วมประมูลงานในฐานะผู้รับเหมาโดยตรง ได้แก่ บริษัท อีเอ็มซี จำกัด
  (มหาชน) บริษัท เพาเวอร์ไลน์ เอ็นจิเนียริ่ง จำกัด (มหาชน) บริษัท จาร์ดีน แมธทีสัน
  (ประเทศไทย) จำกัด บริษัท เซ็กโก้ จำกัด บริษัท แสงประดิษฐ์ เอ็นยิเนียริ่ง จำกัด เป็นต้น

  1.2 ผู้ประกอบการขนาดเล็ก เป็นผู้ประกอบการที่มีขนาดเล็ก เงินทุนหมุนเวียนไม่สูงมาก
  โดยปกติจะไม่ได้เป็นผู้เข้าร่วมประมูลงานในฐานะผู้รับเหมาโดยตรง
  แต่จะเป็นผู้รับเหมาช่วงต่อจากผู้ประกอบการขนาดใหญ่และขนาดกลางอีกทอดหนึ่ง

  บริษัท อีเอ็มซี จำกัด (มหาชน)
  จัดเป็นผู้ประกอบการขนาดใหญ่ในอุตสาหกรรมงานวิศวกรรมไฟฟ้าและเครื่องกล
  บริษัทมีประสบการณ์ในการดำเนินงานในอุตสาหกรรมวิศวกรรมไฟฟ้าและเครื่องกลมายาวนานกว่า
  20 ปี มีผลงานที่เป็นที่ยอมรับมากมาย

  ตารางแสดงผลการประกอบการและฐานะทางการเงินของบริษัทและผู้ประกอบการรายอื่นในอุตสาหกรรมงานวิศวกรรมไฟฟ้าและเครื่องกล

+--------------------+---------+---------+---------+---------+---------+
| ปี 2546             | บมจ.    | บมจ.    | บจ.     | บจ.     | บจ.     |
|                    | อีอ็มซี *  |         | จาร์ดีน   | เซ็กโก้   | แส      |
| (หน่วย : ล้านบาท)    |         | เพา     | แมธทีสัน  |         | งประดิษฐ์ |
|                    |         | เวอร์ไลน์ | (ประ    |         |         |
|                    |         |         | เทศไทย) |         | เอ      |
|                    |         | เอ      |         |         | ็นยิเนียริ่ง |
|                    |         | ็นจิเนียริ่ง |         |         |         |
|                    |         | *       |         |         |         |
+--------------------+---------+---------+---------+---------+---------+
| รายได้รวม           | 1       | 4       | 549.98  | 492.82  | 32.22   |
|                    | ,572.68 | ,186.23 |         |         |         |
+--------------------+---------+---------+---------+---------+---------+
| กำไรสุทธิ            | 162.65  | 276.08  | 35.28   | (60.43) | (0.85)  |
+--------------------+---------+---------+---------+---------+---------+
| สินทรัพย์รวม          | 1       | 2       | 538.01  | 505.51  | 40.79   |
|                    | ,227.31 | ,778.13 |         |         |         |
+--------------------+---------+---------+---------+---------+---------+
| หนี้สินรวม            | 685.07  | 1       | 378.52  | 440.66  | 3.07    |
|                    |         | ,532.54 |         |         |         |
+--------------------+---------+---------+---------+---------+---------+
| ส่วนของผู้ถือหุ้น        | 542.25  | 1       | 159.50  | 64.85   | 37.72   |
|                    |         | ,245.60 |         |         |         |
+--------------------+---------+---------+---------+---------+---------+
| ทุน                 | 379.28  | 268.63  | 10.00   | 200.00  | 30.00   |
| ที่ออกและเรียกชำระแล้ว |         |         |         |         |         |
+--------------------+---------+---------+---------+---------+---------+

  หมายเหตุ : *เป็นงบการเงินปี 2547

  2. ผู้ประกอบการในอุตสาหกรรมการก่อสร้างทั่วไป

  2.1 ผู้ประกอบการขนาดใหญ่ เป็นผู้ประกอบการที่มีความพร้อมทั้งในด้านของบุคลากร
  เงินทุนและเครื่องจักร มีเป้าหมายในการรับงานโครงการขนาดใหญ่ของทั้งภาครัฐบาลและเอกชน
  เช่น บริษัท อิตาเลี่ยนไทย ดีเวล๊อปเมนต์ จำกัด (มหาชน) บริษัท ช. การช่าง จำกัด
  (มหาชน) บริษัท ชิโนไทย เอ็นจิเนียริ่ง จำกัด(มหาชน)

  2.2 ผู้ประกอบการขนาดกลางและขนาดเล็ก เป็นผู้ประกอบการที่มีบุคลากร
  เงินทุนและเครื่องจักรจำกัด มีเป้าหมายในการรับงานก่อสร้างที่มีขนาดโครงการไม่สูง
  และใช้เทคโนโลยีที่ไม่ซับซ้อน

  2.3 ผู้ประกอบการจากต่างประเทศ เป็นผู้ประกอบการที่มีเทคโนโลยีสูง
  ส่วนใหญ่จะมาจากประเทศจีน ญี่ปุ่นและยุโรป มีเป้าหมายในการรับงานโครงการขนาดใหญ่
  โดยเข้าเป็นพันธมิตรกับผู้ประกอบการขนาดใหญ่ในประเทศไทยเป็นรายโครงการไป
  ตัวอย่างผู้ประกอบการจากต่างประเทศ ได้แก่ บริษัท คาจิม่า บริษัท กูมาไกกูมิ บริษัท โอบายาชิ
  บริษัท Siemens บริษัท Billfinger Berger บริษัท China State

  บริษัท อีเอ็มซี จำกัด (มหาชน) เริ่มดำเนินการในสายงานก่อสร้างทั่วไปตั้งแต่ปี 2542
  โดนเน้นให้เป็นสายงานหลักสายงานหนึ่งของบริษัทในปี 2547
  ปัจจุบันบริษัทจัดอยู่ในกลุ่มผู้ประกอบการขนาดกลางและขนาดเล็ก
  แต่อย่างไรก็ตามบริษัทมีเป้าหมายที่จะพัฒนาการดำเนินงานในสายงานการก่อสร้างทั่วไป
  เพื่อให้บริษัทกลายเป็นผู้ประกอบการขนาดใหญ่ในอุตสาหกรรมการก่อสร้างทั่วไปและสามารถแข่งขันกับผู้ประกอบการขนาดใหญ่
  ทั้งผู้ประกอบการภายในประเทศและต่างประเทศได้

3.3 การจัดหาผลิตภัณฑ์

  3.3.1 กำลังการผลิต

  กำลังการผลิตของธุรกิจในอุตสาหกรรมวิศวกรรมก่อสร้างและด้านวิศวกรรมไฟฟ้าและเครื่องกลไม่สามารถที่จะคำนวณเป็นตัวเลขได้อย่างชัดเจน
  เนื่องจากกำลังการผลิตของธุรกิจประเภทนี้มีปัจจัยหลายปัจจัยที่เป็นตัวแปร เช่น

-   จำนวนวิศวกร ได้แก่ วิศวกรระดับผู้อำนวยการโครงการ (Project Director)
    วิศวกรระดับผู้จัดการโครงการ (Project Manager) วิศวกรผู้ควบคุมงาน (Project
    Engineer) และวิศวกรประจำหน่วย (Engineer)

  โดย ณ วันที่ 31 ธันวาคม 2547 บริษัทมีวิศวกรที่ควบคุมการทำงานตามโครงการต่างๆ ทั้งหมด
  33 คน โดยแบ่งออกเป็นวิศวกรระดับผู้อำนวยการโครงการ จำนวน 4 คน
  วิศวกรระดับผู้จัดการโครงการ จำนวน 8 คน วิศวกรผู้ควบคุมงาน จำนวน 8 คน
  และวิศวกรประจำหน่วย จำนวน 13 คน

-   จำนวนผู้รับเหมาช่วง (Sub Contractor) ที่มีความสามารถ
    ประสบการณ์และความเชี่ยวชาญในงานก่อสร้างและติดตั้งงานวิศวกรรมแต่ละประเภท

  โดยปัจจุบันบริษัทมีผู้รับเหมาช่วงที่ทำงานกับบริษัทเป็นประจำทั้งหมดประมาณ 50 ราย
  โดยเป็นผู้รับเหมาช่วงที่มีศักยภาพในการรับงานขนาดใหญ่และขนาดกลางประมาณ 20 ราย
  โดยแต่ละรายจะมีความชำนาญเฉพาะด้านแตกต่างกันไป

  บริษัทจะบริหารจำนวนวิศวกรและจำนวนผู้รับเหมาช่วงในแต่ละโครงการเพื่อให้โครงการทั้งหมดที่บริษัทกำลังดำเนินการอยู่ในขณะหนึ่งสามารถส่งมอบได้ภายในกำหนดเวลา
  โดยโครงการจะต้องมีคุณภาพตรงตามความต้องการของลูกค้า

  3.3.2 ข้อมูลเกี่ยวกับวัตถุดิบ

  ก) วัตถุดิบหลักที่ใช้ในการดำเนินงาน

  วัตถุดิบหลักที่ใช้ในการดำเนินงานด้านวิศวกรรมระบบไฟฟ้าและเครื่องกล
  สามารถแบ่งตามสายงาน โดยมีรายละเอียดดังนี้

  ------------------------ --- -------------------------------------------
  ระบบไฟฟ้า                 :   สายไฟฟ้า ท่อไฟฟ้า หม้อแปลงไฟฟ้า เครื่องกำเนิดไฟฟ้า
                               BUS DUCT ตู้จ่ายไฟฟ้า ปลั๊กไฟ โคมไฟ
                               อุปกรณ์ระบบสื่อสารอุปกรณ์แจ้งเหตุเพลิงไหม้
                               อุปกรณ์ระบบเสียง อุปกรณ์ระบบเสาอากาศทีวี
                               อุปกรณ์ระบบโทรทัศน์วงจรปิด
                               อุปกรณ์ระบบรักษาความปลอดภัย

  ระบบสุขาภิบาลและดับเพลิง     :   ท่อพีวีซี ท่อเหล็กอาบสังกะสี ท่อเหล็กดำ วาวล์เปิดปิดน้ำ
                               ปั๊มน้ำ ถังบำบัดน้ำเสีย สุขภัณฑ์ ถังดับเพลิง
                               ตู้เก็บสายดับเพลิง หัวจ่ายน้ำดับเพลิง ปั๊มจ่ายน้ำดับเพลิง

  ระบบปรับอากาศ             :   ท่อน้ำ ท่อน้ำยาแอร์ ท่อลมเย็น ท่อลมระบายอากาศ
                               หัวจ่ายลมเย็นเครื่องปรับอากาศ พัดลมระบายอากาศ
                               หอพึ่งลมเย็น เครื่องผลิตน้ำเย็น ปั๊มน้ำเย็น
  ------------------------ --- -------------------------------------------

  วัตถุดิบหลักที่ใช้ในการดำเนินงานด้านวิศวกรรมก่อสร้างทั่วไป
  งานวิศวกรรมก่อสร้างสาธารณูปโภคพื้นฐานและงานวิศวกรรมสิ่งแวดล้อม
  และงานด้านวิศวกรรมในอุตสาหกรรมปิโตรเคมีและพลังงาน จะเป็น
  วัตถุดิบทั่วไปที่ใช้ในการก่อสร้าง เช่น เหล็กเส้น เหล็กรูปพรรณ คอนกรีต ปูนซีเมนต์ วัสดุผิวพื้น
  วัสดุผนังและผิวพื้น วัสดุบัวเชิงผนัง วัสดุฝ้า ไม้ ประตูหน้าต่าง สี วัสดุประกอบหลังคา
  แต่จะมีวัตถุดิบบางชนิดที่จะแตกต่างกันไปตามลักษณะของสายงานและความต้องการของลูกค้า

  ข) การจัดหาวัตถุดิบ

  บริษัทจัดซื้อวัตถุดิบทั้งหมดจากผู้จำหน่ายวัตถุดิบภายในประเทศ
  ซึ่งประกอบไปด้วยผู้ผลิตภายในประเทศ และตัวแทนจำหน่ายภายในประเทศ
  โดยวัตถุดิบที่บริษัทสั่งซื้อจากผู้ผลิตวัตถุดิบภายในประเทศส่วนใหญ่จะเป็นวัตถุดิบทั่วไปที่ใช้ในงานด้านวิศวกรรมระบบไฟฟ้าและเครื่องกล
  และงานด้านวิศวกรรมก่อสร้างทั่วไปเป็นหลัก เช่น เหล็ก ปูน สายไฟ ท่อพีวีซี ท่อน้ำ เป็นต้น
  ส่วนวัตถุดิบที่บริษัทสั่งซื้อจากตัวแทนจำหน่ายภายในประเทศ
  จะเป็นวัตถุดิบที่มีลักษณะพิเศษตามความต้องการของลูกค้า เช่น วัตถุดิบที่มีความหรูหรา
  มีราคาแพง ตัวอย่างเช่น โคมไฟ หม้อแปลงไฟฟ้า สวิทซ์แรงสูง เครื่องทำความเย็น ปั๊มดับเพลิง
  ตู้สัญญาณเตือนไฟ

  3.3.3 ขั้นตอนการรับงาน

  []

1.  สายงานพัฒนาธุรกิจ (Business Development – “BD”)
    จัดทำข้อมูลโครงการเบื้องต้นเสนอต่อกรรมการผู้จัดการ (MD) / รองกรรมการผู้จัดการ
    (SVP) เพื่อพิจารณาเข้าร่วมการประมูล

2.  ภายหลังจาก MD/SVP อนุมัติให้เข้าร่วมการประมูล ฝ่ายการตลาดในสายงานพัฒนาธุรกิจ
    จะดำเนินการติดต่อขอรับหรือซื้อเอกสารการประมูลและเสาะหาข้อมูลเบื้องลึกรวมทั้งผู้ที่เกี่ยวข้องกับการประมูลทั้งหมด

3.  สายงานควบคุมโครงการ (PC) รับเอกสารการประมูล /
    ข้อมูลโครงการเบื้องต้นและบันทึกงานประมูลราคาจาก BD และตรวจสอบเอกสาร
    เพื่อนำไปพิจารณาความพร้อมในการประเมินราคา

4.  สายงานควบคุมโครงการตั้งทีมประเมินราคา และตรวจสอบเงื่อนไข
    รวมทั้งจัดทำเอกสารบันทึกการประมูล และ Check List ของเอกสารการประมูล

5.  BD/ PC บันทึกและจัดส่งเอกสาร พร้อมทั้งติดตามผลงานประมูล ซึ่งในระหว่างขั้นตอนนี้
    ทางลูกค้าอาจทำการคัดเลือกผู้เข้าร่วมประมูลเบื้องต้นจำนวน 2-3 ราย
    ให้เข้าร่วมประชุมเพื่อต่อรองราคา
    และให้มีการปรับปรุงราคาและนำเสนอเพื่อให้ลูกค้าคัดเลือกการประมูลใหม่อีกครั้ง

6.  เมื่อได้รับงานจากลูกค้าแล้ว PC จะรับ Letter of Intent
    และกำหนดงบประมาณเบื้องต้นในวัน Kick-off Meeting และมอบหมายงานให้ Project
    Manager (PM) ทำการตรวจสอบราคาจากผู้จำหน่ายวัตถุดิบ
    เพื่อประมาณการต้นทุนและจัดทำประมาณการ Cash Flow

7.  PM จัดส่งข้อมูลต้นทุนพร้อมทั้งกับประมาณการ Cash Flow ให้กับ PC เพื่อทำการพิจารณา
    เพื่อควบคุมต้นทุนให้เป็นไปตามงบประมาณที่วางไว้ หลังจาก PC
    ทำการพิจารณาแล้วว่าต้นทุนของวัสดุอุปกรณ์ที่จะทำการสั่งซื้อเหมาะสมและเป็นไปตามงบประมาณ
    PC จะทำการยื่นเอกสารข้อมูลที่ต้องการจัดซื้อทั้งหมด
    ให้ฝ่ายจัดซื้อเพื่อจัดเตรียมเอกสารทั้งหมดเพื่อทำการจัดซื้อต่อไป

3.3.4 ผลกระทบต่อสิ่งแวดล้อม

  การดำเนินงานของบริษัทในด้านสายงานการก่อสร้างทั่วไปก่อให้เกิดผลกระทบในเชิงสิ่งแวดล้อมเพียงบ้าง
  ในด้านของปัญหาเรื่องฝุ่น เสียงและการสั่นสะเทือน ต่อชุมชนใกล้เคียงสถานที่ก่อสร้าง
  ซึ่งบริษัทมีนโยบายที่จะลดขนาดและผลกระทบที่มีต่อชุมชนที่อาศัยอยู่บริเวณใกล้เคียงกับสถานที่ก่อสร้างให้น้อยที่สุด
  เช่น

-   การใช้ผ้าใบคลุมกันฝุ่นในขณะกำลังดำเนินการก่อสร้าง

-   การทำความเข้าใจและสร้างความสัมพันธ์ที่ดีต่อผู้ที่อาศัยและดำเนินชีวิตอยู่ในบริเวณที่บริษัทดำเนินการอยู่

3.4 งานที่ยังไม่ได้ส่งมอบ

  ณ วันที่ 31 ธันวาคม 2547 บริษัทมีงานที่ยังไม่ได้ส่งมอบจำนวน 23 โครงการ
  คิดเป็นมูลค่าโครงการทั้งสิ้น 2,880.88 ล้านบาท โดยมีมูลค่างานคงเหลือทั้งสิ้น 1,521.87
  ล้านบาท ซึ่งมีรายละเอียดดังนี้

  งานในสายงานวิศวกรรมไฟฟ้าและเครื่องกลที่ยังไม่ได้ส่งมอบ ณ 31 ธันวาคม 2547

+-------------------------------+----------+----------+--------------+
| ชื่อโครงการ                     | มูลค      | มูลค่าง    | สัดส่วนงานที่ดำเ |
|                               | ่าโครงการ | านคงเหลือ | นินการแล้วเสร็จ |
|                               | (ล้านบาท) |          |              |
|                               |          | (ล้านบาท) | (ร้อยละ)      |
+===============================+==========+==========+==============+
| SPA OF DAVIS                  | 30.35    | 0.42     | 98.62        |
+-------------------------------+----------+----------+--------------+
| โรงพยาบาลบำรุงราษฎร์            | 51.17    | 10.63    | 79.23        |
| (อาคารจอดรถ)                  |          |          |              |
+-------------------------------+----------+----------+--------------+
| ไปรษณียภัณฑ์การบินไทย             | 507.00   | 227.95   | 55.04        |
+-------------------------------+----------+----------+--------------+
| กิจกรรมครัวการบินไทย             | 830.00   | 191.90   | 76.88        |
+-------------------------------+----------+----------+--------------+
| 49 พลัส คอนโดมิเนียม             | 26.46    | 9.09     | 65.65        |
+-------------------------------+----------+----------+--------------+
| RCA ตึก C                      | 27.00    | 0.52     | 98.07        |
+-------------------------------+----------+----------+--------------+
| พหลเมทโทรคอนโดมิเนียม           | 24.55    | 15.13    | 38.36        |
+-------------------------------+----------+----------+--------------+
| ริเวอร์ไซด์การ์เด้นมารีน่า           | 214.00   | 211.58   | 1.13         |
+-------------------------------+----------+----------+--------------+
| ปรับปรุงธนาคารกรุงเทพ ระยะที่ 1    | 125.98   | 60.07    | 52.32        |
+-------------------------------+----------+----------+--------------+
| โรงพยาบาลรักษาสัตว์ (F-08)       | 7.50     | 3.04     | 59.41        |
+-------------------------------+----------+----------+--------------+
| โรงพยาบาลบำรุงราษฎร์            | 16.06    | 14.73    | 8.26         |
| (อาคารจอดรถ 2)                |          |          |              |
+-------------------------------+----------+----------+--------------+
| โรงพยาบาลบำรุงราษฎร์            | 7.33     | 7.24     | 1.25         |
| (อาคารจอดรถ 3)                |          |          |              |
+-------------------------------+----------+----------+--------------+
| สยามโอเชี่ยน เวิร์ล               | 103.00   | 100.45   | 2.48         |
+-------------------------------+----------+----------+--------------+
| อาคารจัดเลี้ยง                   | 18.32    | 14.11    | 22.97        |
| โรงแรมดุสิตรีสอร์ทและโปโล คลับ     |          |          |              |
+-------------------------------+----------+----------+--------------+
| อาคารจอดรถ ACM                | 22.00    | 21.03    | 4.40         |
+-------------------------------+----------+----------+--------------+
| รวม                           | 2,010.72 | 887.89   | 51.67        |
+-------------------------------+----------+----------+--------------+

  งานในสายงานก่อสร้างทั่วไปที่ยังไม่ได้ส่งมอบ ณ วันที่ 31 ธันวาคม 2547

+-------------------------------+----------+----------+--------------+
| ชื่อโครงการ                     | มูลค      | มูลค่าง    | สัดส่วนงานที่ดำเ |
|                               | ่าโครงการ | านคงเหลือ | นินการแล้วเสร็จ |
|                               | (ล้านบาท) |          |              |
|                               |          | (ล้านบาท) | (ร้อยละ)      |
+===============================+==========+==========+==============+
| 49 พลัส คอนโดมิเนียม             | 68.44    | 30.52    | 55.41        |
+-------------------------------+----------+----------+--------------+
| สถาบัน PAN BIOPHILE            | 105.75   | 8.42     | 92.04        |
+-------------------------------+----------+----------+--------------+
| โรงงานผลิตยารักษาสัตว์ (C-02)     | 68.33    | 17.44    | 74.48        |
+-------------------------------+----------+----------+--------------+
| โรงงานผลิตยารักษาสัตว์ (C-03)     | 57.69    | 42.59    | 26.17        |
+-------------------------------+----------+----------+--------------+
| พหลเมทโทรคอนโดมิเนียม           | 59.17    | 36.47    | 38.36        |
+-------------------------------+----------+----------+--------------+
| ดุสิต รีสอร์ท ชะอำ                | 48.68    | 37.50    | 22.97        |
+-------------------------------+----------+----------+--------------+
| The Colony                    | 369.16   | 368.31   | 0.23         |
+-------------------------------+----------+----------+--------------+
| อาคารเรียนหลังใหม่ วิทยาลัยดุสิตธานี  | 92.94    | 92.73    | 0.23         |
+-------------------------------+----------+----------+--------------+
| รวม                           | 870.16   | 633.98   | 27.14        |
+-------------------------------+----------+----------+--------------+